स्टेट चेस में नेशनल खिलाड़ियों का दबदबा
अंडर 13 में भिवानी के प्रथम ने जींद की तमन्ना हिसार की पारुल ने भिवानी की तमन्ना को हराया
भास्करन्यूज, भिवानी
पंडितसीताराम शास्त्री गर्ल्स सीनियर सेकंडरी स्कूल में हरियाणा शतरंज एसोसिएशन की ओर से 20वीं राज्य स्तरीय शतरंज चैंपियनशिप के दूसरे दिन गुरुवार को कई रोचक मुकाबले देखने को मिले। प्रतियोगिता के दूसरे दिन अंडर-9, 13, 17 ओपन मुकाबलों में नेशनल खिलाड़ियों ने बेहतर खेल प्रदर्शन कर दबदबा बनाए रखा।
हरियाणा शतरंज एसोसिएशन के प्रदेश महासचिव कुलदीप ने बताया कि प्रतियोगिता के पांचवे मुकाबले में दादरी के हिमांशु, हांसी के अजय, हिसार के छत्रपाल, हिसार के हिमांशु, दादरी के दीपेंद्र, हिसार के निखिल, भिवानी के जतिन, भिवानी के प्रथम, भिवानी के रौनक, गुरुग्राम के आदित्य, भिवानी के देवेंद्र शीर्ष पर पहुंच कर बढ़त बनाए हुए हैं। जबकि भिवानी के ओजस्वी, दादरी के केशव, हिसार की दीक्षा, जींद के अनुज 3.5-3.5 अंकों के साथ बराबरी पर चल रहे हैं। हिसार के छत्रपाल की चालों पर फरीदाबाद के जतिन पीछे रह गए।
रोहतक के हर्षित ने हिसार के गौरव सोनी, पिलानी के रूपेश ने हिसार के सुनील को मात दी। भिवानी के ओजस्वी ने दादरी के केशव तथा सिरसा के पुनीत ने झज्जर की खुशी को ड्रॉ पर रोक दिया। ओपन वर्ग के पांचवे मुकाबले में पिलानी के रूपेश ने हिसार के सुनील, भिवानी के सुरेंद्र ने नेशनल खिलाड़ी श्रुति रापडिया, हांसी के अजय ने कुलदीप, झज्जर की अंजलि ने हिसार के रविकांत, भिवानी के शुभम ने रेवाड़ी के कमल, जींद के दीपक ने हिसार की आकांक्षा, भिवानी की मीना ने जगदीप को हराया। अंडर-17 आयुवर्ग में दादरी के हिमांशु, हिसार के छत्रपाल, हिसार के हिमांशु, रोहतक के हर्षित, दादरी की रिंकी, जींद के अनुज, भिवानी की इंदु, हिसार के शुभम, सोनीपत के रोमिल ने अपने-अपने मुकाबले जीतकर छठे मुकाबले में प्रवेश किया है।
अंडर-13 आयुवर्ग के पांचवे मुकाबले में हिसार के निखिल ने हिसार की दीक्षा, भिवानी के प्रथम ने जींद की तमन्ना, भिवानी के रौनक ने जींद के राहुल, हिसार की पारुल ने भिवानी की तमन्ना, जींद के आयुष ने दुष्यंत को हराकर छटे दौर में जगह बनाई। अंडर-9 आयुवर्ग में गुरुग्राम के आदित्य ने यमुनानगर के आर्यन, हिसार के अभिमन्यु ने प्रशांत, भिवानी के अक्षत ने कैथल के अनमोल को हराकर अगले चरण में प्रवेश किया। इस मौके पर श्री हरियाणा शेखावाटी ब्रह्मचारी आश्रम के प्रधान पंडित शिव प्रकाश शर्मा, स्कूल प्रिंसिपल कमल कांता, बीजेपी जिला उपाध्यक्ष महेश गोयल, राजकुमार, बालकिशन, प्रवीण कुमार आदि थे।
awa_Deva awa_Deva awa_Deva awa_Deva awa_Deva awa_Deva awa_Deva